พอดีเป็นเม็น3ครั้งต่อเดือน แต่ละเดือนมาครั้งละ2วัน มาเยอะอยู่ค่ะ. อันตรายรึจะเป็นมะเร็งมั้ยคะ. เคยไปตรวจมะเร็งอยู่ค่ะ. ไม่ติดต่อมาเลย. ตรวจที่คลีนิก500บาท. เสียเงินซะป่าว. อาการตอนนี้ รุ้สึกเหนื่อยง่าย. หน้ามึด เพลียๆ ทั้งก่อนเป็นเม็นละหลังเป็นค่ะ
สวัสดีค่ะ การมีประจำเดือนมาเกิน 1 ครั้งต่อเดือน หรือมาถี่กว่า 22 วันจากครั้งก่อน น่าจะเป็นประจำเดือนผิดปกติ ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การตรวจคัดกรองเรื่องมะเร็งปากมดลูกนั้น แนะนำกลับไปถามผลทางคลินิกให้แน่ชัดค่ะว่ามีอะไรผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์